Keila algkooli hoone

pisi|Keila algkooli hoone talvel
pisi|Keila algkooli hoone küljelt
Keila algkooli hoone asub Keilas aadressil Pargi tänav 2. 

Keila algkooli hoone valmis 1930. aasta septembris ja see rajati Vabadussõjas langenute mälestuseks. Tänapäeval õpivad hoones Keila Kooli 1.-4. klassi õpilased.Käsi, Eike. See õppeaasta tuleb teisiti. Keila Leht, 28. august 2020.

Algkooli hoone on lihtne traditsionalistlik kolmekorruseline kivimaja. Pargi tänava poolset otsafassaadi rõhutab monumentaalne barokne portaal. Soklikorruse välissein on väljastpoolt vooderdatud klombitud paega.

Hoone ehitati aastaga ehk 1929–1930. Arhitekt oli Tõnis Mihkelson, teistel andmetel osales ka arhitekt August Tauk. Ehitas ettevõtjast arhitekt Madis Kolk 95 000 krooni eest.

Hoones oli 15 klassiruumi, saal ja muud kõrvalruumid.

1960. aastail ehitati vana kõrvale tüüpprojekti järgi uus keskkoolihoone.
alt=Keila algkooli hoonel asuv Vabadussõja mälestustahvel|pisi|Keila algkooli hoonel asuv Vabadussõja mälestustahvel (2023)

 Vabadussõja mälestusmärk 
Sissepääsu kõrval vasakul asub marmortahvel aastaarvuga 1930 ja paremal marmortahvel tekstiga: "Austawaks mälestuseks Wabadussõjas langenuile ehitasid selle koolimaja Keila alew ja Keila wald". 

1990. aasta septembris paigaldati välisukse kõrvale tahvli koopia. Originaal asub teise korruse suure koridori seinal. Tahvel säilis peidetuna kooli pööningul, prahi ja liiva sees.

 Viited 

 Välislingid 

Kategooria:Keila Kool
kool
Kategooria:Harju maakonna kultuurimälestised
Kategooria:Eesti Vabadussõja mälestusmärgid